Waray-Waray News: Melo magbubul-iw kun dire matuhay it eleksyon
Manila (26 February) -- Andam bul-iwan ni Commission on Elections (Comelec) Chairman Jose Melo an iya pwesto pananglitan dire daw matuhay an piniliay yana nga Mayo.
Nagsering daw ine hi Melo nga responsabilidad han COMELEC an buhaton nga malinis ug tangkod an pagbubuhaton nga eleksyon ug dire daw niya ine pamumul-iwanan tubtob nga akos niya.
Kundi, kun pananglitan daw dire magkaarasya, dire daw gud mababasol iton mga empleyado ug iton kabug-usan nga ahensiya han COMELEC.
Sering niya, hiya daw it mabaton ha problema ha pagtaga counting machines bisan kun kanan Smartmatic-Total Information Management Corp. (TIM) ine, an kompanya nga nakipagkontrata ha COMELEC.
Naghatag na hin pahimatnon an Kontra-Daya, usa nga multi-sector group nga man resign an mga opisyales han COMELEC oras nga pumalpak an eleksyon.
Nahisumat nga nagpliti na an Smartmatic-TIM hin fifth printing machine agud mapadagmit an pag imprinta han mga balota ha National Printing Office. (PIA-Eastern Samar) [top]
war_Latn war_Latn war_Latn war_Latn war_Latn war_Latn war_Latn